open-index/open-wikipedia-markdown huggingface dataset:
Стивен Сигал

**Стивен Фредерик Сигал** () — американски филмски глумец, режисер и сценарист, кој е роден на 10 април 1952 година во Лансинг. Познат е како мајстор по аикидо. Исто така е познат и како заштитник на животната средина и активист за правата на животните. Има црн појас седми дан во аикидо, и учител е по аикидо во Јапонија.

## Животопис
Стивен Сигал е роден на 10 април 1952 г. во градот Лансинг, држава Мичиген. Неговиот татко, Семјуел Сигал, бил гимназиски наставник по математика (син на имигрирани руски Евреи), а неговата мајка Патриша била медицински технолог (со ирско потекло). Кога имал 5 години, неговото семејство се преселило во државата Калифорнија. Таму Сигал учел во гимназијата Буена Парк. На 7-годишна возраст почнал да учи карате кај Фумио Демура.

Како младинец, се заинтересирал за аикидо — боречка вештина што се потпира на техниката и користење на силата на противникот во борбата. Тој покажал многу добри резултати и самодисциплина. Во 1967 г., во Јапонија, ја набљудувал демонстрацијата по аикидо, изведена од основачот на боречката вештина, о-сенсеи Морихеи Уешиба. Тогаш се обучувал и кај еден од најблиските соработници на основачот на аикидо, од кого добил и седми дан. Враќајќи се во САД, Сигал станал учител по аикидо во Бурбенк, Калифорнија, каде што бил и раководител на школата, наречена доџо.

Се произведува енергетски пијалак „Молњата на Стивен Сигал“ (по негов личен рецепт, кој содржи комбинација од билки) и парфем што го носи неговото име. Интересен факт, кој го демонстрира и во некои од неговите филмови, е тоа што тој добро свири гитара.

Имал издадено и неколку сопствени песни во стилот поп и блуз.

Во 2016 г., добил српско државјанство со указ на премиерот на Србија, Александар Вучиќ. Во исто време, бил избран за доктор хонорис кауза на приватниот универзитет на браќата Кариќ. Истата 2016 г., добил и руско државјанство, станувајќи член на парламентарната партија „Праведна Русија“.

## Филмографија

## Наводи

## Надворешни врски

* 

Категорија:Американски глумци
Категорија:Родени во 1952 година
Категорија:Луѓе од Лансинг
Категорија:Живи луѓе
Категорија:Американски природозаштитници
Категорија:Американски филмски глумци
1. странски коњички полк

мини|150п|Обележје на полкот.

**1. странски коњички Полк** (француски: *1er Régiment Étranger de Cavalerie*) — единствениот коњички полк во француската Легија на странци.

Од 2009 година тој бил единствениот вооружен коњички полк при 6. леснооклопна бригада. Полкот неодамна го преместила кампот додека претходно била стационирана во квартот Лабуш (француски: *Quartier Labouche*) за 47 години откако за првпат се преместила од Мерс Ел Кебир (арапски: المرسى الكبير‎‎), Алжир во октомври 1967 г.
Граната (амблем)

**Граната** или **гранатски амблем** — воен симбол прикажан на униформите на некои воени единици. Амблемот претставува стилизирана граната по стар стил со загорен пламен.
## Галерија


Royalregimentoffusiliersbadge.jpg|Граната по стар стил користена од Кралскиот полк на Фусилиерите во Британската Армија.
Ecoles militaires-béret.jpg|Граната користена од воени академии, посебно од Специјалната војна школа Сент-Цир во Франција.
Cadre-spé-béret.jpg|Граната по класичен стил користена од повеќе единици во Француската Армија, особено пешадиските полкови.
1RE-béret.jpg|Граната по таканаречен легионерски стил користена од француската Легија на Странци.
Grenade bois de cerf.gif|Граната по еленов стил користена од националната жандармерија на Франција.
Fiamma argentata sovrintendenti Carabinieri.png|Граната со огнен стил користена од италијанските карабинери, берсаглиери и други воени единици.
Gran ber.jpg|Граната по класичен стил користена од италијанските гранатиери, пешадијата и некои кавалериски единици.
Fre cav cavg19.jpg|Граната по стар стил користена од некои кавалериски единици.


Категорија:Воени обележја
Вилија (село)

**Вилија** или **Вилја** () — село во Гребенско, Егејска Македонија, денес Грција. Според пописот од 2011 година селото брои 110 жители

## Географија и местоположба
Селото се наоѓа на 14 километри  северозападно од градот Гребен. Атарот на селото зафаќа површина од 17 км<sup>2</sup>.

## Историја
### За време на Османлиското Царство
Кон крајот на XIX век Вилија е христијанско грчко село во северниот дел на Гребенската Каза на Османлиското Царство. Според грчкиот конзулат во Еласона во 1904 година Вилија има 130 Грци христијани

Главната селска црква „Свети Архангели“ датира од 1864 година.

### Во Грција
За време на Првата балканска војна во 1912 година во селото влегуваат грчки трупи и за време на Втората балканска војна во 1913 година Вилија станува дел на Кралството Грција.

Во 1927 година името на селото е сменето во *Оропедио*.

## Демографија
### Пописи
Движењето на населениото по години е следното:
* 1913 - 399 жители 
* 1920 - 388 жители
* 1928 - 409 жители

## Наводи

## Надворешни врски
* Портал на Општина Гребен

Категорија:Гребен (општина)
Е3 Харелбеке 2017

**Е3 Харелбеке 2017** (службено: **Е3 Харелбеке Рекорд Банк 2017**) — 60. издание на велосипедската еднодневна трка Е3 Харелбеке, која се одржала на 24 март како единаесетти настан во сезоната на Светската турнеја.

Во спринт од тројца белгиски возачи, Грег ван Авермат () победил пред националниот првак Филип Жилбер од , додека подиумот го заокружил возачот на , Оливер Насен.

## Екипи

Бидејќи Е3 Харелбеке е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле поканети, со што била заокружена главната група од 25 екипи.

## Рута

Растојанието на Е3 Харелбеке 2017 изнесувало 206,1 километар. Рутата тргнувала од средиштето на Харелбеке и се движело на исток до Нинове, по што вртела на запад и се движела низ Фламанските Ардени со петнаесет искачување. Тигемберг, последното искачување, било сместено на 20 километри од целта.

### Категоризирани искачувања и калдрми

## Поредок
### Завршен пласман

## Наводи

## Надворешни врски
* 
* 
* 

Категорија:Е3 Саксо Банк Класик
Категорија:Светска турнеја на UCI 2017
Категорија:Белгија во 2017 година
Капоканониере

**Капоканониере** (множина: *капоканониери*) или **Златна копачка на Серија А** е назив за наградата која се доделува на играчот со најголем број постигнати голови во италијанската Серија А. Насловот во моментов го држи Кристијано Роналдо, кој постигнал 29 гола во сезоната 2020–2021.

Највисокиот број на постигнати голови при освојувањето на Златната копачка е 36, број постигнат од тројца играчи Џино Росети за Торино во сезоната 1928–29, Гонсало Игуаин за Наполи во сезоната 2015–2016 и Чиро Имобиле за Лацио во сезоната 2019–2020. Ференц Хирцер, Хулио Либонати и Гунар Нордал го делат второто место; секој од нив постигнал по 35 гола за Јувентус, Торино и Милан.

Гунард Нордал од Милан е освојувач на титулата *плурикапаканониере*, со пет успеси во 1949–1950, 1950–1951, 1952–1953, 1953–1954 и 1954–1955, повеќе од било кој друг играч во историјата на италијанското првенство.

## Победници
### Прима Дивизионе, Дивизионе Национале и Серија А

### По играч

### По клубови

### По држави

## Наводи

## Надворешни врски
* Italy - Serie A Top Scorers Rsssf.com

Категорија:Фудбалот во Италија
Италија
Антологија на бразилскиот расказ (книга)

**„Антологија на бразилскиот расказ“** — збирка раскази на бразилски писатели, објавена од издавачката куќа „Три“ во 2012 година.

## Содржина
Книгата се состои од вовед, 15 раскази, кратки био-библиографии на авторите и белешка за преведувачот. Притоа, во антологијата се застапени следниве раскази:
* Жорже Амадо, „Умирачката и смртта на Кинкас Рикачот за вода“
* Жоао Гимараеш Роза, „Двобој“
* Жозуе Монтело, „На Бадник“
* Кларис Лиспектор, „Семејни врски“
* Лижија Фагундес Телес, „Семинар за глувци“
* Карлос Ејтор Кони, „Дневна заповед“
* Антонио Каладо, „Срдечниот човек“
* Далтон Тревизан, „Клиника за одмор“
* Далтон Тревизан, „Една сцеќа за дарио“
* Мачадо де Асис, „Полноќна миса“
* Алфонсо Енрикес де Лима Барето, „Нума и нимфата“
* Рибејро Коуто, „Првата љубов на Антонио Марија“
* Марио де Андраде, „Облечена во црно“
* Грасилијано Рамос, „Балеја“
* Алфонсо Енрикес Де Лима Барето, „Нова Калифорнија“

## Технички податоци
Книгата, со обем од 20 сантиметри, има 294 страници. Нејзиното оздавање било финансиски поддржано од Министерството за култура на Македонија, а таа била испечатена во печатницата „Графотрејд“. Книгата е каталогизирана во НУБ „Св. Климент Охридски“ - Скопје и ја носи меѓународната ознака ISBN 978-608-230-099-3. Преводот на расказите од португалски јазик го направила Ванѓа Чашуле, лектурата ја извршила Васка Чоневска, а технички уредник бил Славко Јовановски.

## Наводи

Категорија:Изданија на Три
Категорија:Книги од 2012 година
Категорија:Бразилска книжевност
Категорија:Книжевност на португалски јазик
Јири Лосман

**Јири Лосман** (4 февруари 1891 – 1 мај 1984) — естонски атлетичар кој бил специјализиран за трки на долги патеки.

Тој го освоил второто место на маратонската трка на Летните олимписки игри 1920 во Антверпен со резултат од 2:32:49, заостанувајќи 13 секунди зад финецот Ханес Колехмаинен, со што успеал да го освои првиот олимписки медал за Естонија. На Летните олимписки игри 1924 во Париз тој бил знаменосец за својата земја и завршил десетти на маратонската трка.

## Животопис
Лосман започнал да игра фудбал за клубот *Меркур* пред да се префрли во атлетиката. Тој бил ранет во првата светска војна, но закрепнал и во 1916 година победил на маратонска трка во Талин и на трката на 5000 метри на руското државно првенство. Во 1923 година, тој победил на меѓународниот маратон во Гетеборг, Шведска. Во 1929 година, тој поставил естонски рекорд во трчање еден час и се натпреварувал на маратонот во Антверпен.

Покрај трчањето, Лосман работел во фабриката за чоколади Каве во периодот од 1922–36 година, и во 1930. години бил тренер за трки на долги патеки, но без посериозен успех. Во периодот 1942–44 година тој бил спортски администратор во Естонија. Во текот на втората светска војна тој избегал во Шведска пред доаѓањето на советските воени сили. Таму тој работел како златар и занаетчија. Во 1964 година, тој изработил сребрен пехар како подарок од заедницата на естонски бегалци за шведскиот крал Густаф VI Адолф Шведски.

## Лични рекорди

## Наводи

## Надворешни врски
* Профил на olympic.org

Категорија:Родени во 1891 година
Категорија:Починати во 1984 година
Категорија:Естонски атлетичари
Категорија:Олимписки сребрени медалисти за Естонија
Миртида

200px|мини|Миртида и Корина кај грнчарот Агатон, слика од Ернст Штикелберг
**Миртида** (6 век п.н.е.) од Антедона, во Беотиј — хеленска поетеса која на свој домашен дијалект ги опејувала романтичните случки од локалните митови. Сочувана е прозната парафраза на нејзината песна за несреќната љубов на Охне, ќерка на Конон, со Еуност, син на Кифисо. Како нејзини ученици се споменуваат Корина и Пиндар. Во еден фрагмент од поема на Корина се спомнува дека Миртида се натпреварувала со Пиндар, кога тој бил на врвот на својата поетска слава, но била победена.

## Наводи

Категорија:Старогрчки поети
Алберто Бетиол

**Алберто Бетиол** (; р. ) — италијански професионален друмски велосипедист, кој вози за UCI World Tour екипата .

Станал професионален возач во 2014 година, а неговата прва професионална победа била на монументот Трка околу Фландрија 2019.

## Кариера

Бетиол потпишал со  за сезоната 2014.

Потпишал со  за сезоната 2015.

Бил именуван во почетниот состав за Џиро д’Италија 2016. Во јуни 2017 година бил именуван во почетниот состав за Тур де Франс 2017.

### 2019

Потпишал со  за сезоната 2018.

По силниот резултат на Тирено-Адријатико, каде завршил трет на втората етапа и втор на завршната етапа (поединечен хронометар), по што ја освоил првата професионална трка, Трка околу Фландрија, еден од петте велосипедски монументи. По успешниот соло-напад на последното искачување на трката, Ауде Кваремонт, при што успеал да ја одржи разликата пред групата, во која биле претходните победници Александар Кристоф и Петер Саган.

## Достигнувања

;2011
: 1. 20п Европско јуниорско хронометарско првенство
: 1. 20п Краен пласман Џиро дела Луниџана
::1. 20п Бодовен пласман
::1. Етапа 1
::1. Етапа 3
;2013
: Национални друмски првенства под 23 години
::3. Друмска трка
::5. Хронометар
: 3. Трофео Франко Балестра
: 3. Гран Премио дела Либерационе
: 4. Краен пласман Куп де насионс Вил Сагене
: 7. Европско друмско првенство под 23 години
: 10. Трка околу Фландрија за млади
;2015
: 10. Џиро дел Пиемонт
;2016
: 2. ГП Западна Франција
: 3. Краен пласман Трка околу Полска
::1. 20п Спринтерски пласман
: 4. ГП Квебек
: 7. ГП Монтреал
: 10. Џиро дел Пиемонт
;2017
: 4. Копа Уго Агостони
: 5. Гран Премио Бруно Бегели
: 6. Класика де Сан Себастијан
: 10. Е3 Харелбеке
;2018
: 1. Етапа 1 (TTT) Тирено-Адријатико
;2019
: 1. Трка околу Фландрија
: Национални првенства
::2. Хронометар
::3. Друмска трка
: 4. Е3 БинкБенк Класик
: 6. Брабантсе Пејл
;2020
: 2. Краен пласман Етоал де Бесеж
::1. Етапа 5 (ITT)
: 4. Страде Бјанке

### Распоред на резултатите на класиците

### Распоред на резултатите на големите трки

СО = се откажал; — = не учествувал; НСО = не се одржала

## Наводи

## Надворешни врски

* 
* 
* 

Категорија:Италијански велосипедисти
Категорија:Родени во 1993 година
Категорија:Живи луѓе
Категорија:Луѓе од Сиена
Категорија:Велосипедисти на Летните олимписки игри 2020
Лукас Пестлбергер

**Лукас Пестлбергер** (; р. ) — австриски професионален друмски велосипедист, кој вози за UCI World Tour екипата . Станал национален друмски првак во 2012 година.

Бил именуван во почетниот состав за Џиро д’Италија 2017 и ја освоил воведната етапа, со што станал прв австриски возач кој освоил етапа на Џиро и прв Австриец кој водел на трката. Во јули 2018 година бил именуван во почетниот состав за Тур де Франс 2018.

## Достигнувања

;2011
: 1. Етапа 1 Велосипедска трка Сибиу
: 5. Национално хронометарско првенство
;2012
: Национални друмски првенства
::1. 20п Друмска трка
::4. Хронометар
: 1. Етапа 3 Тур де л’Авенир
;2013
: 1. ГП Крањ
: 5. Краен пласман Тур Ал Зубара
: 5. Национално друмско првенство
: 6. Краен пласман Велосипедска трка Сибиу
::1. 20п Пласман за млад возач
: 9. Европско друмско првенство
: 9. Гран Премио Сан Џузепе
;2014
: 1. Трка Бохемија
;2015
: 1. 20п Краен пласман Ан Пост Рас
: 1. Етапа 7 Трка околу Австрија
: 1. 20п Планински пласман Трка околу Горна Австрија
: 2. Белград-Бања Лука
: 3. Трофео Едил Ц
: 4. Национално друмско првенство
: 10. Краен пласман Истарски пролетен трофеј
::1. Пролог
;2016
: 1. Етапа 4 Трка околу Горна Австрија
: 10. Дрејвенкурс Оверејсе
;2017
: 1. Етапа 1 Џиро д’Италија
: Национални друмски првенства
::2. Друмска трка
::3. Хронометар
: 5. Е3 Харелбеке
;2018
: Национални друмски првенства
::1. 20п Друмска трка
::4. Хронометар
;2019
: 4. Дварс дор Вландерен
: 8. Краен пласман Околу Словачка
;2021
: 1. Етапа 2 Критериум ди Дофине
;2022
: 3. Национално друмско првенство

### Распоред на резултатите на големите трки

— = не учествувал; СО = се откажал

## Наводи

## Лукас Пестлбергер

* 
* 
* 

Категорија:Родени во 1992 година
Категорија:Живи луѓе
Категорија:Австриски велосипедисти
Категорија:Австриски етапни победници на Џиро д’Италија
Асен

**Assen** () е општина и град во северозападна Холандија, и е главен град на покраината Дренте.Градските прави ги добил во 1809 година. Асен е познат по трката со мотоцикли *TT Circuit Assen*, која се одржува секој последена недела од Јуни, но исто така градот е познат и по фестивалот на танци Асен Фестивал.

### Градските права
Асен официјален станал град во 1809 година по Хуфореден, како село со околу илјада и шестотини луѓе, Асен стана второто место во Дренте со право на град, доделени од страна на кралот Луј Наполеон, кој имаше големи планови за ова село.

### Индустрија
Околу 1900 година Асен почна да игра  повеќе истакната индустриска улога. Тој бил првично центар на  државните служби, но по формирањето на кланицата, млечните фабрики и  индустријата за леење железо се создадени повеќе различни можности за проширување и охрабрувачки раст. Околу 1930 година, преку воспоставување на различни психијатриски болници и здравствени центри, Асен стана централна точка за здравствена заштита во покраината.

### Раст
По завршувањето на Втората светска војна, Асен не бил повеќе од 20.000 жители. На со Асен ТТ градот станал многу пошироко познат, како и после 1950 година, со развојот на индустриското јадро, Асен почне да расте побрзо. Холандската нафтена компанија (Nederlandse Aardolie Maatschappij) го утврдила во градот, а со тоа, станала најголем тренд. Тој исто така е најбрзо-растечкиот град во северниот дел на Холандија, кои изобилува со можности за вработување, особено во терцијарниот сектор на економијата и услужната индустрија. Невиден раст на градот во однос на куќите и жителите се одвива со прашањата за животната средина кои стануваат сè поитни.
## Сообраќај
Желензичката станица Асен, содржи и дава услуги до градовите низ цела Холандија.

## Туристички атракции

**Туристички трофеј**

Популарната трка со мотоцикли  *TT Circuit Assen* е една од најпознатите трки во светот и е дел од календарот на престижното Грант При натпреварување уште од 1949 година.

**Музејот на Дренте**

Музејот Дренте обезбедува поглед на светот и на Дренте, со приказни за археологијата, уметноста и историјата.

## Наводи

## Надворешни врски

* 
*  Official website
* TT Circuit Assen 

Категорија:Градови во Холандија
Категорија:Општини во Дренте
Категорија:Населени места основани во 13 век
Категорија:Населени места во Дренте
Светлана Савицка

**Светлана Евгењевна Савицкаја** (руски Светла́на Евге́ньевна Сави́цкая,  година во Москва) — познат руски астронаут. Таа е првата жена која „ја шетала вселената“ и втора жена која била во вселената и тоа во 1982 година, додека прва била Валентина Терешкова.

## Животопис
Покрај студиите на факултетот за авиоинженерство била и пилот, и тоа многу успешен. На авиомитингот во 1970 година таа била светски шампион со 23 брзински рекорди и 3 рекорди во скокање со падобран. На обуката за астронаут присуствувала во 1980 година. Вкупно имала две мисии во вселената. Нејзината прва мисија била на 19 август 1982 година под името Днепар-3, а втората 17 јули 1984 година. Вкупно во вселената поминала 19 дена, 17 часа и 6 минути. Таа е првата жена која „шетала“ во вселената и тоа на 25 јули 1984 година. Таа била надвор од леталото Сојуз Т-12 повеќе од 3 часа заедно со колегата Владимир Џанибеков.

Имала во план уште две мисии, во 1985 и 1986 година, но првата била откажана, а таа ја пропуштила другата заради нејзината бременост. Се пензионирала во 1993 година кога имала чин мајор.

Савицкаја е двапати добитник на орденот Херој на СССР. Астероидот 4118 Света е наречен по неа.

Савицкаја е мажена и мајка на едно дете, син роден во 1986 година.

## Наводи

Категорија:Руски космонаути
Категорија:Херои на Советскиот Сојуз
Категорија:Луѓе од Москва
Категорија:Носители на Орденот за заслуги пред татковината од III степен
Категорија:Носители на Орденот за заслуги пред татковината од IV степен
Категорија:Носители на Орденот на Ленин
Категорија:Носители на орденот „Знак на Честа“
Категорија:Живи луѓе
Категорија:Советски воздухопловци
Мулуту Сурлахт

**Мулуту-Сурлахт** (исто и **Мулуту Сурлахт**) — четврто најголемо езеро во Естонија. Тоа се наоѓа на најголемиот естонски остров Сарема, околу два километри западно од градот Куресаре. Езерото зафаќа вкупна површина од 14.4 км2 и неговата максимална длабочина изнесува 2.1 метри. Преку единствениот истек, реката Насва (долга 3 километри), Мулуту-Сурлахт се поврзува со Ришкиот Залив во Балтичкото Море. Мулуту-Сурлахт е солена водена површина која се состои од два дела:
***Сурлахт** (531 хектар, источен дел)
***Мулутски Залив** (412,4 хектари, западен дел)

Во текот на вообичаените пролетни поплави (вообичаен пораст 0.75 метри, максимален 1.16 метри), езерото се спојува привремено со околните заливи Падла, Вегара и Калупеа и достигнува површина од 3600 хектари. На североисточниот дел на Сурлахт се наоѓа малиот остров Рахину кој зафаќа површина од околу 3 хектари. Поради поврзаноста со морските води, езерото е богато со многу видови на риби.

## Наводи

Категорија:Езера во Естонија
Бадминтон

**Бадминтон** е игра слична на тенисот и се игра со двајца или четворица играчи (две двојки). Иако бадминтон долго време претставувал рекреативен спорт, тој во поново време е олимписки спорт. Играта е слична на тенисот при што топчето е со пердуви и се удира со рекетот преку мрежа во спротивното поле од теренот.

## Историја на бадминтонот
Играта со пердув топче е многу стара. Во Индија постојат записи стари околу два милениуми. Во Кина е позната под името ди џијан-ци и е многу популарна игра особено кај припадничките од понежниот пол. Играта со пердув топче ја играле Инките и Ацтеките во Америка, а неретко била играна во европските владини дворови за време на феудализмот. Францускиот сликар Жан Батист Симеон Шарден (1699—1779) насликал девојка која во десната рака држи рекет а во левата рака држи пердув топче. Оваа слика е наречена „Девојка во лет“ („La fillette au volante“)  и таа се наоѓа во галеријата Уфици. Во денешно време бадминтонот како спортска игра се развил во почетокот на 14 век од старата индиска игра poona која е пренесена од англиските официри во 1873 година од Индија и ја презентирале во дворецот Бадминтон во јужниот дел од Англија за време на посетата на Војводата од Бофорт (Duke of Beuforta), по кого и денешната игра го добила името. Во 1877 е основан и првиот клуб (анг. Bath Badminton Club), а во 1893  е основана првата бадминтон асоцијација  на Англија каде и се објавени и првите правила на игра коишто се слични и на денешните правила на игра. Меѓународна бадминтон федерација или на скратено МБФ (од анг. International Badminton Federation) е основана во 1934 година. Оваа организација и денес ги одредува правилата на игра и истата организира натпревари. Бадминтонот е ставен на Олимписките игри во Барселона во 1992 година.

## Основни правила и опрема
Бадминтон се игра со рекет и со посебно топче, кое е тешко од 4,74 до 5,5 грама, а е изработено од пердуви од гуска. Теренот има димензии од 1,88 х 6,1 метри, поделен на два дела со мрежа која е висока 1,55 метри. Целта на играта е да се постигне поен, а тоа се остварува ако противничкиот играч не успее со едне удар да го врати топчето на спротивната страна од теренот. Еден сет во бадминтон има 21 поен, а по секој завршен сет играчите ги менуваат страните. Играта трае додека не се освојат два сета. Инаку, натпреварот почнува со ждрепка при што оној играч кој ќе ја добие ждрепката избира на која страна од теренот ќе ја започне играта. Исто така, тој го изведува почетниот удар во натпреварот. Во текот на играта, ако играчот освои поен, тој повторно сервира, а во спротивно сервира противничкиот играч.

Бадминтон се игра со рекет и посебно топче. За разлика  од другите  спортови со  рекет (како на пр. тенис ) каде се игра со  округло топче, овде се користи пердув топче кое е направено од 16 густи перја забодени во плутена тапа. Топчето може да достигне брзина и преку 320 км/ч, само за неколку секунди. Денес сè почесто се  користи и пластично топче, кое го задржало истата форма како и на пердув-топчето. Врз брзината на топчето влијае струењето на воздухот или ветерот, и поради тоа натпреварите се одржуваат исклучиво во затворен простор.

## Наводи

Категорија:Спорт
Аки Рахимовски

**Александар „Аки“ Рахимовски** (Ниш, Југославија, 5 јуни 1955 – Ново Место, Словенија, 22 јануари 2022) — македонско-хрватски пејач, најпознат по ангажманот во рок составот од Загреб "Парни ваљак".

## Животопис
Александар Рахимовски е роден во Ниш, но за брзо време се преселува во Скопје. Неговиот татко бил музички професор со што на седум години тој започнал да учи во музичко училиште за клавир и пеење.

Како тинејџер бил член на неколку состави меѓу кои се групите "Вакуум", "Крвна браќа" и "Тор" со кој настапил на фестивалот во Загреб во 1975 година. Во соработка со менаџерот Владимир Михаљек - Мих го формираат првиот состав на "Парни ваљак".

## Надворешни врски
*Службен портал на "Парни ваљак"
*Аки Рахимовски на Дискогс (Discogs)

Категорија:Хрватски музичари
Категорија:Хрватски пејачи
Категорија:Живи луѓе
Категорија:Погребани на гробиштата „Мирогој“
Артур Девис

мини|Портрет од 1742 година на Артур Девис
**Артур Девис** (19 февруари 1712 - 25 јули 1787) бил англиски сликар чија специјалност било сликање на портрети.

## Животопис
Артур е роден во Престон, Ланкашаир, најстариот син на Девис. Неговиот татко, бил член од градскиот совет како столар и книжар, веројатно тој бил одговорен што Артур станал ученик на фламанскиот сликар Питер Тилеманс. На почетокот на 1730-тите, Девис бил познат како асистент во Тилеманското студио, очигледно ги копирал гледиштата на италијанските артисти како што се Панини и Марко Рици. Не изнендувачки, првата работа на Девис, била цртање по нарачка; цртежот со паркот и куќата, особено го покажува неговиот интерес за пејзаж (Хоктон Товерс од Дуксон Хил, Ланкашаир, 1735, приватна колекција).Од 1737, сепак, тој станал портретист. Во 1745, тој се вклучил во студиото на Греит Квин Стрит во Лондон, каде се стекнал со значителна репутација.

Девис добил најголем број на нарачки на портрети во периодот помеѓу 1748 и 1758 година. Голем дел од сликите покажуваат луѓе што позираат во пејзаѓна околина. Според прецизни аналиѕи на топографски детали овие дела, како и интериерите, утврдено е дека се најголем дел се изработени од Девис.  Значајни се портретите на годподин Роџер Њудигејтнеоготската во библиотека во Арбари Хал.

Во текот на 1760-тите, успехот на Артур Девис драстично се намалил.

Девис добил голем број на комплименти за портретите кои ги изработил помеѓу 1748 и 1758 година. Многу од сликите покажуваат поглед во пејзажи. Иако она што е претставено наликува на прецизни топографски детали, овие погледи наликуваат на сè освен на еден од интериерите, кои биле претежно измислени од Девис. Исклучок е нео-готска библиотека во Арбури салата во која се изложени  портретите на Девис на Сер Роџер Њудигејт, кои ги држи плановите на собата на своите колена.

Во текот на 1760-те години, успехот на Девис како сликар на портрети почнал да се намалува. Како и да е тој своите дела ги изложувал на новото слободно општество на уметници помеѓу 1761 и 1775 како и во 1780 година. Во 1768 година тој станал и негов претседател. Неговиот стил наликувал на старомоден во споредба со портретите на важни уметници како што биле:Џошуа Рејнолдс и Јохан Зофани. Ликовните критичари и набљудувачи како што бил Хорас Волпол многу ги критикувал сликите на Девис.

Во текот на 1770-те и 1780-те тој морал да ги преработува своите слики за да може да преживее. Неговата најзастапена работа која била сработена помеѓу 1777 и 1778 година била преработената слика на Сер Џејмс Торнхил во сликарската сала во старата кралска болница во Симен, Гринич (сега е стариот кралски Поморски колеџ). Девис се пензионирал во Бриктон во 1783 година и починал таму во 1787 година. Девис е закопан во црковниот двор на Света Мери Падингон, во Лондон.

Категорија:Англиски сликари
Категорија:Родени во 1712 година
Категорија:Починати во 1787 година
Цурјака

**Цурјака** (), *Аетија*; до 1927&nbsp;г. *Τσούργιακας*, *Цурјакас*) – село во Република Грција, во општината Гребен, во областа Западна Македонија. Во 2011 година селото броело 34 жители.
 
## Географија
Селото се наоѓа на околу 25 км западно од градот Гребен, 3 км источно од Филипишта на надморска височина од 1.100 м, во источниот дел на планината Смолика, дел од планинската верига Пинд.

## Историја
Во месноста Кастри се откриени остатоци од тврдина.

### За време на Османлиското Царство
Селото е споменато како Цурјакас во ферман од 1717 година во тимарот на Мехмед-бег, со кое се определуваат границите со соседите. Во XVIII век заради албански наезди поголемиот дел од жителите на селото, заедно со оние на Москополе, Фурка, Зерма и Пирсојани се иселуваат и основаат село Пипилишта. Други се населуваат во Каракамен, во селата Црковјани и Ксироливадо. ]].

Кон крајот на XIX век Цурјака е христијанско грчко село во западниот крај на Гребенската Каза на Османлиското Царство. Во 1806 година Франсоа Пуквил го споменува селото како „Шеркања“.

На Етнографската карта на Битолскиот Вилает од 1901 г. *Чурјака* се води како чисто грчко село во Гребенската каза на Серфиџенскиот санџак со 6 куќи.

Според статистиката на грчкиот конзулат во Еласона од 1904 година во *Цурјакас* живеат 27 Грци христијани. Централната селска црква „Свети Николај“ е изградена во 1863 година, а обновена во 1880 година.

### Во Грција
За време на Првата балканска војна во 1912 година во селото влегуваат грчки трупи и за време на Втората балканска војна во 1913 година Цурјака станува дел на Кралството Грција.

Во 1927 година името на селото е сменето во „Аетја“ од *αετός* што значи *орел*, додека Цурјака има словенска етимологија од *орел*.

## Демографија
### Пописи
Движењето на населението по години е следното:
* 1913 - 86 жители
* 1920 - 21 жител
* 1928 - 40 жители

## Наводи

Категорија:Гребен (општина)
Хогевен

**Хогевен**  (Dutch Low Saxon: * 'т Огевеине* или * 'т Овеине*) е општина и град во североисточна Холандија.

## Населени места

Елим, Фаутенбург, **Хогевен** и Нордсхесхут, кои сè уште имаат канали кои се користат за да бидат во текот на градот .

## Хогевен

Една стара карта на областа наречена * Локус десерта Аткуе об Мултос Палудес Инвиа *, го прикажува Хогевен како напуштено и непроодно место на многу мочуришта. Хогевен е основан во 1636 година од страна на Питер Јостенс Вармонт и Јохан ван дер Меер.

Неговиот  грб, му бил доделен на 10 ноември 1819 година, и е бел, со еден куп на тресет покриен со слама во центарот и кошница  на секоја страна, што претставуваат првите две големи индустрии во градот.

Винсент ван Гог ја посетил областа во 1883 година.

Во втората половина од 1960 година, Хогевен е најбрзо растечки град во Холандија. Нејзиниот брз раст во текот на тој период доведе од страна на градскиот совет да ги пополни поголемиот дел од каналите во градот, односно каналите ископани во раните денови на областа, кога тоа било главниот извор на тресет.

Пристап до градот е обезбеден од страна на A28 ( Утрехт -  Гронинген) автопат, Н / A37 (Хогевен - Германија), и западните градови - Гронинген со железнички линии.

Тогаш бил препознаен најстариот човек во светот, Хендрајке ван Андел-Схипер, која живеела во Хогевен до својата смрт до август 2005 година.

Хогевен исто така има мал аеродром Хогевен, кој привлекува туризам. Од 1997 година, Хогевен е домаќин на турнирот за сирење.

## Сообраќај
Железничка станица Хогевен

## Меѓународни релации

### Збратимени градови — Сестрински градови
Хогевен е збратимен со:
*  Мартин, Словачка

## Наводи
### Белешки

### Библиографиja
*Dijk, Wout J., & van der Sluis, Meent W.: *De Drentse tijd van Vincent van Gogh*, Boon uitgeverij, Groningen 2001  ISBN 90-75913-18-4

## Надворешни врски

*

Категорија:Општини во Дренте
Категорија:Градови во Холандија
Категорија:Населени места основани во 17 век
Категорија:Населени места во Дренте
Рајко Митиќ

## Животопис
Митиќ започнал да игра фудбал на ливадите на белградската населба Кошутњак, а продолжил во истоимениот клуб, кој се натпреварувал во третата лига на Белград. Во летото 1938 година, станал член на младинската екипа на БСК, а две години подоцна дебитирал и за сениорскиот состав во пријателски натпревар против ФК „Земун“.
### Црвена ѕвезда
[мини|338x338пкс|Митиќ со [Јосип Броз - Тито|Јосип Броз Тито во 1960 година]]
Втората светска војна го забавила неговиот спортски развој, но во 1944 година, како борец на инженерската бригада на НОВ заедно со Предраг Ѓаиќ и Језеркиќ, продолжил да игра фудбал сè до основањето на Црвена Ѕвезда (4 март 1945) при што бил нејзиниот прв капитен. Оттогаш, тој настапувал за клубот во текот на 14 првенствени сезони, како еден од најдобрите играчи во историјата на Црвена Ѕвезда. Одиграл вкупно 572 натпревари (од кои 220 првенствени и 39 во Купот на Југославија) и постигнал 262 голови. Како капитен, Митиќ  пет пати ги предводел „црвено-белите“ до освојување на тутула во Југославија: 1951, 1953, 1956, 1957 и 1959 година. На 21 декември 2014 година, управата на ФК Црвена Ѕвезда донела одлука за преименување на стадионот во Стадион „Рајко Митиќ“.

### Репрезентација
Во текот на единаесетгодишното играње за СФРЈ, Митиќ најпрвин имал три настапи за младинската репрезентација (1940—1941), а потоа забележал 59 настапи за сениорската селекција. Дебитирал на првиот меѓудржавен натпревар по Втората светска војна, одигран на 9 мај 1946 година, против Чехословачка (2:0) во Прага. На овој натпревар, само Митиќ, Фране Матошиќ и Плеше биле предвоени репрезентативци, додека другите биле дебитанти. На оваа средба, Митиќ го постигнал првиот гол за репрезентацијата. До крајот на неговата репрезентативна кариера постигнал 32 гола, со што се наоѓа на петтото место на списокот на најдобрите стрелци во историјата на југословенската фудбалска репрезентација, по Бобек (38), Милан Галиќ (37), Благое Марјановиќ (36) и Саво Милошевиќ (35).

## Наводи

## Надворешни врски

* 
* Биографија на reprezentacija.rs
* Рајко Митић - прва Звездина звезда („Вечерње новости“, 1-10 април 2008)
* Српско благо - Рајко Митић 

Категорија:Југословенски фудбалери
Категорија:Српски фудбалери
Категорија:Фудбалери на ФК Црвена Ѕвезда
Категорија:Починати во 2008 година
Категорија:Родени во 1922 година
Категорија:Погребани на Новите гробишта (Белград)
Тиха

мини|Тиха од Антиохија.
**Тиха** (, значи среќа; римска верзија: Фортуна) таа ја контролирала среќата и просперитетот на градот. Таа е ќерка на Афродита и Зевс или Хермес.

Во литература, и биле дадени повеќе генологии, како ќерка на Хермес и Афродита или е сметана како една од Океанидите. Таа била поврзувана со Немезида и Агатос Даимон (добар дух).

Грчкиот историчар Полибиј мислел дека кога не постојат причини за поплава, суша или студ дури и во политиката, тогаш причината за ова била Тиха.

## Обожување
лево|мини|Остатоците на храм посветен Тиха
Почесто во Хеленистичкиот период, градовите ги измислиле своите верзии на Тиха.

Тиха имала храмови во Цесареја, Антиохија, Алесандрија и Цариград. Во Александрија Тихаеон, храмот на Тиха бил опишан од Либаниус како еден од највеличенствените во целиот хеленистички свет.

## Наводи

Категорија:Старогрчки божици
Категорија:Потомство на Зевс
Ароматаза

**Ароматаза**, исто така нарекувана **естроген синтетаза** или **естроген синтаза**, е ензим одговорен за клучниот чекор во биосинтезата на естрогените. Претставува **CYP19A1**, член на цитохром P450 натсемејствата (), монооксигенази кои катализираат голем број на реакции во стероидогенезата. Ароматазата е одговорна за ароматизацијата на андрогените во естрогени. Овој ензим е присутен во многу ткива вклучувајќи ги гонадите, мозокот, масното ткиво, плацентата, крвните садови, кожа и коски.

## Наводи

Категорија:EC 1.14.14
Категорија:Гени на хромозомот 15
Музга

**Музга** () — село во Општина Драма во Драмскиот округ, Егејска Македонија, денес во областа Источна Македонија и Тракија, Грција.

## Географија и местоположба

Селото се наоѓа на 44 километри југозападно од градот Драма, на надморска височина од 39 метри.

## Историја
### Отоманско Царство

Селото во текот на XIX век се наоѓало во Драмската каза во составот на Отоманското Царство. 
 
### Грција

По крајот на Балканските војни, селото било вклучено во составот на Грција.

Според грчката статистика од 1913 година, во селото живееле 433 жители (заедно со Ени Чифлик), додека според пописот од 1920 година, во селото живееле 232 луѓе.

Според Лозанскиот договор потпишан помеѓу Турција и Грција, во селото било населено грчко население од Турција, додека муслиманското население ги напуштило своите домови.

Во 1927 година, селото било преименувано во Кудунија.

## Демографија

Во 1928 година во селото биле населени 150 грчки бегалски семејства со вкупно 530 луѓе. Така, според пописот од 1928 година во селото живееле 631 лица, додека во 1940 година селото броело 923 жители. Селото во пописот од 1951 година броело 1058 жители, на пописот од 1961 година, во селото живееле 994 жители, во 1971 година имало 715 жители, во 1981 година имало 885 жители, додека во 1991 година имало 793 жители. Денеска, населението на селото е 996 жители според пописот од 2011 година.

## Наводи

Категорија:Драма (општина)
Дрезденски кодекс

мини|''Дрезденски кодекс'', страници 10 и 11
***Дрезденскиот кодекс*** е најстарата преживеана книга од Америка, која потекнува од 13 век или 14 век. Кодексот бил повторно откриен во градот Дрезден, па според него оваа мајанска книга го добила името. Оваа книга се наоѓа во музејот на Саксонската Државна Библиотека во Дрезден, Германија.

Книгата претрпела сериозни оштетувања од вода за време на Втората светска војна. Страниците се 20 см високи, и може да се здиплат во хармоника-стил; а кога е раширен, кодексот е 3,7 метри долг. Кодексот е напишан со мајански хиероглифи и пренесува настани од некои триста или четири стотини години порано, опишувајќи ја локалната историја и астрономски табели.

## Опис
*Дрезденскиот кодекс* содржи 78 страници со илустрации на почетокот и на крајот. Повеќето страници имаат записи на двете страни. Имаат црвени линии, иако на повеќето страници ова е избледено. Страниците генерално се поделени на три дела, кои проучувачите ги поделиле на *a*,  *b* , и *c*. Некои страници имаат само две хоризонтални секции, додека една страница има четири, а друга пет.

## Изглед

## Наводи

[Категорија:* Дрезденски кодекс

[Категорија:Мајански ракописи
Селска милиција

**Македонска народна милиција** попозната и како **селска милиција** била структура на подземната република на ТМОРО. Нејзината цел била во секое време да биде на готовс за да го одбрани селото за кое е задолжена од напад на помали разбојнички, пропагандни и слични вооружени групи и во случај на повик, да помогне на македонска револуционерна чета во битката и да ги извлече борците на четата од непријателот.

Идејата за формирање на вакво тело била претставена на Ресенското совестување како завршна одлука на предлогот за вооружување на обичниот народ за да може самостојно да се брани, особено од башибозукот и паравоените формации во селата. Овој орган на организацијата особено се активирал по Илинденското востание кога во Македонија навлегувале разни странски (бугарски, грчки, српски) чети.

Според структурата, селската милиција била под надлежност на селскиот револуционерен комитет кој одговарал пред околискиот комитет. Секоја селска милиција имала свој претпоставен кој бил назначуван од селскиот комитет а одговарал пред центалниот комитет на селскиот револуционерен комитет.
## Надворешни врски
* Селска милиција на Македониум/Macedonium

Категорија:Македонска револуционерна организација
Зијамет

**Зијамет** – особен вид на земјиштен имот во Османлиското Царство со годишен приход од 20 000 до 100 000 акчиња. Зијаметите биле определени не толку според површината на земјата, колку по годишниот приход од неа.

Зијаметите се делеле од фондот на државни земјишта во замена за воена служба или други задолженија кон централната власт. Управителот на зијаметот бил задолжен при воените походи да обезбеди вооружени коњаници за турската армија, по еден за секои 5 000 акчиња од доходот на зијаметот. Во 1844 година, воено-земјениот систем бил укинат.

## Поврзано
*Тимар
*Хас
*Вакаф

Категорија:Економија на Отоманското Царство
Категорија:Арапски зборови
Категорија:Турцизми
Категорија:Зборови што ги нема во ТРМЈ
Кристине Брејстол

**Кристине Брејстол** (родена на 23 август 1993 г., во Осло) е норвешка ракометарка која игра на позицијата лев бек за Тим Есбјерг и за норвешката репрезентација.

Категорија:Родени во 1993 година
Категорија:Живи луѓе
Категорија:Норвешки ракометарки
Категорија:Ракометарки на Ларвик
Велиди

**Велиди** () – село во Република Грција, во општината Дескати, во областа Западна Македонија. Во 2011 година селото броело 108 жители.
 
## Географија
Селото се наоѓа на околу 5 км југозападно од градот Дескати, 55  км југоисточно од Гребен на надморска височина од 780 м, на југозападното подножје на  планината Камбуница.

## Историја
Во атарот на селото се наоѓа старото село Кастри, како и византиско село.  
### За време на Османлиското Царство
Се смета дека на денешното место селото е формирано на почетокот на XIX век.

При присоединувањето на Тесалија на Кралството Грција, Велиди останува под власта на Османлиското Царство во рамките на Еласонската Каза. Според грчката атинска статистика од 1910 година во *Велиди* живеат 97 Грци христијани 

### Во Грција
За време на Првата балканска војна во 1912 година во селото влегуваат грчки трупи и за време на Втората балканска војна во 1913 година Велиди станува дел на Кралството Грција.

## Демографија
### Пописи
Движењето на населението по години е следното:
* 1913 - 127 жители
* 1920 - 140 жител
* 1928 - 161 жител

## Наводи

Категорија:Дескати
Скумција

**Скумција** () – село во Република Грција, во општината Дескати, во областа Западна Македонија. Во пописот од 2011 година селото не се споменува.
 
## Географија
Селото се наоѓа на околу 40 км источно од градот Гребен, на надморска височина од 570 м, од левата страна на реката Бистрица која го одделува од соседните кожански села.

## Историја
Скумција е ново село кое е формирано во педесеттите години и во пописите првпат се сретнува во 1961 година. Според Т. Симовски се работи за постара населба која е обновена по Граѓанската војна.

## Демографија
### Пописи

## Наводи

Категорија:Дескати
Агенција за разузнавање

**Агенција за разузнавање** (**АР**) —  е посебен орган на државната управа, која согласно Законот за АР е разузнавачка служба овластена за собирање, анализа и обработка на разузнавачки информации коишто се значајни за безбедноста, одбраната, политичките, економските и други интереси на Македонија.

## Историјат
Агенцијата за разузнавање е основана како посебен орган на државната управа со Законот за Агенцијата за разузнавање од 1995 година. Прв директор на Агенцијата за разузнавање е Владо Поповски, кој ја извршувал должноста до 1999 година.

## Задачи и надлежности

Собира податоци и информации од значење за безбедноста и одбраната на Македонија и стопанските, политичките и други интереси на државата.

Врши анализи и истражувања на податоците и информациите и задолжително го известува Претседателот на Македонија, Владата на Македонија и други државни органи за прашања од значење од нивниот делокруг.

Соработува со државни органи за прашања од заеднички интерес. Во остварувањето на меѓусебна соработка, Агенцијата и државните органи се должни заемно да си достават податоци, известувања, информации и да ги координираат акциите од надлежност на Агенцијата.

## Поврзано
* Управа за безбедност и контраразузнавање
* Биро за јавна безбедност
* Воена служба за безбедност и разузнавање

## Наводи

## Надворешни врски
*  Агенција за разузнавање

Категорија:Министерство за внатрешни работи на Македонија
Категорија:Владини агенции во Македонија
Селисма

**Селисма** (, до 1927 година ()) – село во Република Грција, во општината Дескати, во областа Западна Македонија. Во 2011 година селото броело 2  жители.
 
## Географија
Селото се наоѓа на околу 7 км југозападно од градот Дескати, 70  км југоисточно од Гребен на надморска височина од 750 м. Земјиштето се наоѓа меѓу македонската река Бистрица и тесалиската Пенеј.

## Историја
### За време на Османлиското Царство
Селисма се појавува како село во документ на манастир од Метеора во 1613-1614 година.
По  присоединувањето на Тесалија на Кралството Грција во 1881 година, Селисма останува под власта на Османлиското Царство во рамките на Еласонската Каза. Новата османлиско-грчка граница минува на неколку километри јужно од селото. Според грчката атинска статистика од 1910 година во *Селисма* (*Σέλισμα*) живееле 34 Грци христијани.

### Во Грција
За време на Првата балканска војна во 1912 година во селото влегуваат грчки трупи и за време на Втората балканска војна во 1913 година Селисма станува дел на Кралството Грција. 
Во 1927 година името на селото е променето во Дјаселаки.
## Демографија
### Пописи
Движењето на населението по години е следното:
* 1913 – 51 жител
* 1920 – не е регистрирано
* 1928 – 33 жители

## Наводи

Категорија:Дескати
Илесли

**Илесли** (), до 1927 година () ) – село во Република Грција, во општината Кожани, во областа Западна Македонија. Во 2011 година селото броело 111 жители.
 
## Географија
Селото се наоѓа на околу 10 км источно од Кожани.

## Историја
### За време на Османлиското Царство
Кон крајот на XIX век Илесли е турско село во Кожанската Каза на Османлиското Царство. Според грчкиот конзулат во Еласона од 1904 година, во *Лесли* (Λεσλή) живееле 330 Турци.

### Во Грција
За време на Првата балканска војна во 1912 година во селото влегуваат грчки трупи и за време на Втората балканска војна во 1913 година Пичуѓа станува дел на Кралството Грција.

Во 1913 година селото Илесли има 410 жители. Во 1920-тите години населението се иселува во Турција, а на негово место се населиле бегалци од Турција. Во 1928 година селото е целосно бегалско со 94 семејства и 384 жители бегалци.

Во 1927 година името на селото е променето во *Инои*.
## Демографија
### Пописи
Движењето на населението по години е следното:
* 1913 – 410 жители
* 1920 – 427 жители
* 1928 – 384 жители

## Стопанство
Населението во селото произведува жито, тутун и други земјоделски производи, а делумно се занимава и со сточарство.

## Наводи

Категорија:Кожани
Марио де Са-Карнеиро

**Марио де Са-Карнеиро** (португалски: *Mário de Sá-Carneiro*) (19 мај 1890, Лисабон, Португалија - 26 април 1916, Париз, Франција) - португалски писател, еден од најважните претставници на модернизмот во португалската книжевност.

## Творештво
мини|Марио де Са-Канреиро
Марио де Са-Карнеиро влегол во книжевниот живот на Португалија благодарение на Фернандо Песоа. Заедно со него и со Алмада Негреирош, Са-Карениро соработувал со книжевниот зборник „Орфеу“ под влијание на европската авангарда, предизвикувајќи скандалозни реакции во португалската јавност поради смелоста на книжевниот израз и футуристичкиот идеализам. Во својот книжевен развој, Са-Карениеро бил под влијание на повеќе автори, како: Едгар Алан По, Стефан Маларме, Шарл Бодлер, Оскар Вајлд, Цезарио Верде, Достоевски и Антонио Нобре. Негови најпознати дела се: „Исповедта на Лусио“, „Почеток“, „Пријателство“, „Небо во Оган“ и поетската збирка „Дисперзија“.
мини|Спомен-плоча на куќата во која Марио де Са-Карнеиро извршил самоубиство.

## Наводи

Категорија:Португалски писатели
Категорија:Починати во Париз
Категорија:Родени во 1890 година
Категорија:Починати во 1916 година
Хотел Трансилванија

**Хотел Трансилванија** (англиски: *Hotel Transylvania*) - американски анимиран филм од 2012 година, во режија на Генди Тартаковски. Гласовите во филмот ги позајмуваат: Адам Сендлер, Селена Гомес, Кевин Џејмс, Стив Бушеми итн.

## Содржина
Во еден напуштен замок живее вампирот Дракула со својата ќерка Мејвис. Всушност, замокот претставува хотел во којшто престојуваат бројни чудовишта. Во замокот случајно доаѓа момчето Џонатан и меѓу него и Мејвис се раѓа љубов. Дракула е заштитнички настроен кон својата ќерка и прави сè да ја спречи таа врска. Истовремено, тој гледа со омраза кон луѓето, кои своевремено ја убиле неговата сакана жена. Напорите на Дракула успеваат и Џонатан го напушта замокот. Гледајќи дека Мејвис е разочарана, во последен миг, со помош на луѓето, Дракула го враќа Џонатан во замокот, а истовремено успева да се спријатели со луѓето.

## Наводи

Категорија:Американски филмови
Категорија:Филмови на англиски јазик
Категорија:Цртани филмови
Категорија:Филмови на Генди Тартаковски
Категорија:Филмови со Селена Гомес
Категорија:Филмови со Адам Сендлер
Категорија:Филмови со Стив Бушеми
Категорија:Филмови од 2012 година